|  |  |  |
| --- | --- | --- |
| Forskningsudvalget | |  |
| Mødereferat | | 20. oktober 2020 |
| Forum | Forskningsudvalg |  |
| Møde afholdt | 19. oktober 2020 kl. 9:00-11.00 |  |
| Sted | 10-3-28b |  |
| Referent | Charlott Hoffmann Jensen |  |

Til stede

Andreas Bandak (AB), Trine Brox (TB), Jørgen Delman (JD), Fredrik Hagen (FH), Lars Højer (LH), Annika Hvithamar (AH), Anne Jörgensen Lindahl (AJL), Maria Lindebæk Lyngsøe (MLL), Catharina Raudvere (CR), Kim Ryholt (KR), Jakob Skovgaard-Petersen (JSP), Margit Warburg (MW) og Charlott Hoffmann Jensen (CHJ).

Fraværende med afbud

Ingen

Dagsorden

1. **Godkendelse af dagsorden**

Dagsorden godkendt.

1. **Opfølgning på sidste møde**

Alle opfølgningspunkter er på dagsorden til dette møde bortset fra KU’s forfremmelsesprogram for professorer, som skubbes til december-mødet pga. lang dagsorden.

1. **FFU sager – orientering fra Lars Højer**

LH orienterede fra FFU:

* Første møde med ny prodekan for forskning Dorthe Gert Simonsen d. 20. oktober.
* KU’s forfremmelsesprogram for professorer blev fortsat diskuteret.
* Fortsat diskussion af SAMF initieret *Copenhagen Center for Innovation and Public Policy*. FFU er positivt stemt men ønsker medejerskab fra HUM. Arbejdsgruppe nedsat med deltagere fra begge fakulteter. Ravinder Kaur er meldt ind som medarbejderrepræsentant for HUM.
* Årlig risikorapport for forskningsdatahåndtering udarbejdet af institutter. Fremadrettet kommer denne til gennemsyn i FU og muligvis kommer FU til at deltage i arbejdet.
* Ny klimastrategi diskuteres i udvalget. Har tidligere været afholdt et arrangement via zoom for interesserede forskere og et inspirationsmøde afholdes 29. oktober: <https://kunet.ku.dk/nyhedsrum/arrangementer/Sider/Hvad-er-humanistisk-klimaforskning.aspx>.
* FFU har haft besøg af Anne Haldrup fra DFiR og får besøg af Søren-Peter Olesen, Direktør for Grundforskningsfonden, på mødet 20. oktober.

LH minder medlemmerne om at FFU referater kan læses på KUnet.

1. **BFI (orienteringspunkt)**

LH kommenterede kort den rundsendte rapport. I perioden 2014-2018 (vi har ikke nyere tal endnu) ses et fald i antal artikler publiceret af ToRS forskere, men til gengæld er der en større andel med BFI 2. Lille stigning i antal bøger med BFI point, men baseret på et lille antal.

Udvalget diskuterede antal publikationer ift antal VIP. Det er svært at trække oplysninger ud ift hvor meget den enkelte VIP producerer.

LH oplyste at emeritii forventes at indtaste publikationer i CURIS så det udløser eventuelle BFI point og at de får påmindelser om at gøre det.

1. **Nyt kommissorium**

AH informerede om at der er lavet udkast til nye kommissorier til alle udvalg bortset fra studienævnet og at disse er godkendt i SU. Det nye udkast indebærer flere konkrete opgaver til udvalgsmedlemmerne, en mere aktiv deltagelse i mellem møder, bl.a. ved at indgå i underudvalg eller arbejdsgrupper, samt en ny sammensætning, der afspejler ToRS’ fagligheder. Desuden lægges op til at medlemmer udpeges for en afgrænset periode. Udvalget var enige om at der skal være mulighed for forlængelse, samt at der fortsat ønskes en overvægt af professorer. Det blev påpeget at aktivt medlemskab harmonerer med forventningerne til professorstillingen.

Udvalget diskuterede hvorvidt centerledere skal være medlemmer af FU. Forslag der blev fremlagt inkluderede at de sidder i en kortere periode samt at centerledere kan indkaldes til møder hvor det er relevant.

Desuden blev kort diskuteret hvorvidt Akademisk Råds medlem skal være repræsenteret. MW, som pt er Akademisk Råds medlem mente ikke dette var nødvendigt.

Udvalget bifaldt en mere aktiv rolle, idet punkter der diskuteres på FU møder også er relevant for andre VIP på instituttet. Uddannelsesklyngemøder kan benyttes her [se også pkt 10].

FU bifalder at IL fremover vil deltage i møderne.

*AH og CHJ udarbejder et nyt kommissorium på baggrund af kommentarerne og rundsender til godkendelse.*

Det nye kommissorium forventes at træde i kraft 1. januar 2021.

1. **Proces for ERC ansøgere og ansøgningsårshjul ift interne deadlines og procedurer**

LH og CHJ fremlagde baggrunden for og intentionen med en mere tydelig proces for ERC ansøgere. Udvalget godkendte processen og ansøgningsårshjul og bakker op om mere støtte til at hjælpe ansøgere inklusiv at ledelsen kan prikke potentielle ansøgere for at hjælpe de forskere der har brug for at skub for at gå i gang og tro på sig selv. Dette kan f.eks. være i forbindelse med MUS.

1. **Miniseminaransøgninger**

Der var indkommet én ansøgning til deadline. Der var tilslutning til at miniseminarbevillinger kan indgå som medfinansiering sammen med andre kilder. Ansøgningen blev imødekommet.

1. **Afholdelse af Forskningens dag efter behov i stedet for del af fast turnus.**

Ledelsen har foreslået at de halvårlige temadage for hhv undervisning, forskning og formidling afholdes efter behov i stedet for i en fast turnus. Flere medlemmer udtrykte skuffelse over at skulle miste muligheden for at mødes med kolleger om faglige emner, men også det problematiske i at aktiviteterne oftest er sammenfaldende med travle perioder ift undervisning. Det blev foreslået at holde fast i en turnus ordning, men at placere temadage i forbindelse med julefrokost og semesterafslutning. *AH og LH tager forslaget med tilbage til diskussion i ledelsen.*

1. **Kort drøftelse af ToRS handleplan**

AH og LH ønsker en mere aktiv rolle fra FU’s side i forbindelse med udarbejdelse af handleplan. Vi er midt i en strategiperiode (løber til 2023), men den tilhørende mål- og handleplan skal revideres årligt. Medlemmerne opfordres til at byde ind med konkrete initiativer til næste handleplan for 2021-2022, som skal udarbejdes i foråret 2021.

Handleplanen er ledelsens instrument og huskeliste for at sikre fremdrift inden for instituttets målsætninger.

Udvalget efterspørger hvor det giver mening at FU bidrager til at nå målene og hvad der skal prioriteres. AH nævnte BFI tal og flere eksterne ansøgninger, som områder hvor FU medlemmerne kan bidrage til nudging af kolleger. Bl.a. ved at italesætte publikationskulturen på fagene, herunder brug af Open Access og problemer med samme. Faste forskningsarrangementer i fag- og forskningsklyngerne kan også understøtte fokus på målsætninger.

1. **Opfølgning på SWOT analyser fra fagene**

Emnet blev diskuteret på sidste møde, men tages op igen nu hvor alle uddannelsesklynger har indsendt analyser.

LH bemærkede at øvelsen med SWOT analysen i sig selv var en del af målet, men at formålet var at overdrage fagenes analyser til den nye studieleder. Det er hermed gjort.

CHJ opsummerede kort de opmærksomhedspunkter der blev noteret efter sidste møde:

* Forholdet mellem discipliner, fag og områder.
* Digitale løsninger i forskningen.
* Forholdet mellem forskning og undervisning.
* Sammenhængende forskningstid.
* Forskeruddannelse.
* BFI.
* Institutionalisering af interne seminarer.
* Hjælp til nyansatte forskere.
* Bemandingsplan og fremtidig fornuftig aldersfordeling blandt forskerne.

AH kommenterede på opmærksomhedspunkterne. Der er tiltag i gang fra ledelsen i forhold til nyansatte forskere. Der skal være større fokus på forskning på uddannelsesklyngemøderne. Det er de enkelte FU medlemmers opgave at viderebringe emner fra FU til klyngemøderne.

Udvalget diskuterede forslag fra sidste møde om at Asienstudiers oversigt over discipliner forskere ser sig selv i, bør udvides til hele instituttet. Det er ikke alle forskere der let kan indplaceres. *Ledelsen tager forslaget videre sammen med andre konkrete forslag.*

Derudover kom følgende kommentarer og forslag:

LH foreslog en forskningsklynge med fokus på digital humaniora.

Asiengruppen har igangsat en seminarrække, som blev diskuteret på klyngens SWOT møde.

FU skal tage Coronasitutationen op. Hvad betyder det f.eks. karrieremæssigt ikke at kunne rejse. AH meddelte, at KU’s fællestillidsmand har sendt brev til rektor, hvor den større arbejdsbelastning i forbindelse med corona-omlægningen adresseres. Herunder at ledelsen bør melde ud, at der bør være forståelse for et fald i forskningsproduktion, hjemtag af eksterne midler mv., samt at der bør være fokus på særlige udfordringer for midlertidigt ansatte forskere (også fx tt-adjunkter). Diskussion tages også op i FLT.

SWOT analysen fra de enkelte klynger kan indgå i fremtidige GRUS.

1. **Ph.d. området**
   1. *Information fra ph.d koordinator (TB)*

* TB har overtaget posten som ph.d. koordinator fra CR med start 1. september. TB fortsætter desuden som ToRS’ repræsentant i fakultetets Ph.d. udvalg.
* Corona situationen: Usikkerhed vedr. fremtidig planer (udlandsophold etc) stresser de studerende. Ph.d. udvalget har anbefalet at Covid-værktøj, som gælder frem til den 17. marts 2021, bør udvides. Værktøjskasse fra PhD-udvalg fokuserer bl.a. på forlængelser, ECTS, arbejdstimer, digitalisering.

Det er vigtigt at vejleder hjælper de phd-studerende: dele netværk, online møder/workshops etc.

* Corona situationen har betydet at der nu er indført hybridforsvar uden reception. Der arbejdes på at sikre en funktionel arbejdsgang ved hybride PhD-forsvar. Det første på ToRS afholdes 22. oktober. ToRS har valgt at bevilge et beløb til hvert forsvar, der gør det muligt for kandidaten at afholde en reception uden for instituttets rammer.
* Arrangementer i E2020: Shut up & Write (hver mandag på Zoom, første gang den 28/9, ikke ECTS-givende), Research in a pandemic, 1-dags phd-kursus d. 18/11 samt Writing workshop, 1-dags phd-kursus d. 8/12. PhD-frokost den første tirsdag hver måned: den næste er aflyst, men TB har booket mødelokalet på 3. sal, så det er muligt at fastholde traditionen.
* Ny struktur for MUS med ph.d. studerende, så de sikres en MUS efter retningslinjerne hvert år:

AH: tiltrædelsessamtale

TB: Mus efter 12 måneder

TB: Mus efter 24 måneder

LH: Fratrædelse/karrierevejledning

Udvalgsmedlemmer, der tidligere har afholdt MUS, foreslog at man fastholdt faste møder med andre seniorforskere end vejleder, da de har indtryk af at disse samtaler har bidraget til ph.d.’ernes trivsel, integration på instituttet etc. *AH og TB tager forslaget om at bibeholde disse som mentorsamtaler med tilbage.* CR minder om at den årlige GRUS supplerer de individuelle MUS med ph.d. studerende.

* En del udfordringer med PhD Planner, som blev indført i august 2020. Systemet understøtter ikke den interne proces og informationsstrømmen på instituttet. TB og AH arbejder på at sikre det institutnære arbejde omkring Ph.d. området sammen med Helene Rosenstand og Ann Neumann.
* Ph.d. udvalget på fakultetet mødes første gang med den nye PhD skoleleder Dorthe Gert Simonsen d. 11. november.

1. **Meddelelser**
   1. *Meddelelser fra formand, IL og administration*

* Jørgen Bæk Simonsen har ønsket at udtræde af Forskningsudvalget*.*
* Administrationen har diskuteret håndtering af henvendelser fra potentielle gæsteforskere, som sendes til ToRS-mailen. En proces med videresendelse til relevant forsker, som herefter overtager korrespondancen med vedkommende har været afprøvet. Der arbejdes på en ny løsning, hvor vedkommende modtager et standardsvar med besked om at finde frem til relevant forsker på hjemmesiden og selv tage kontakt. Vi opfordrer derfor alle til at opdatere CURIS profil på hjemmesiden.
* IL og VILF afholder møder med fakultetsrepræsentanter vedr. potentielle ansøgere til ERC og Grundforskningsfondsopslag samt Horizon Europes kommende cluster 2: Culture, Creativity and Inclusive Society.
* KU har som de fleste andre arbejdspladser haft fokus på seksuelle krænkelser. Der er udarbejdet en proces inkl. hvordan man rapporterer hændelser, som ligger på KUnet. Tages op i SU ift ToRS. AH opfordrer alle FU medlemmer til at være opmærksomme på det.
  1. *Ansøgninger*
* DFF: Der blev til oktober deadline indsendt 8 FP2, 2 FP1 og én tidsskriftsansøgning. Yderligere fire ansøgere afbrød deres ansøgning inden deadline. Derudover indgår ToRS forskere i fire andre FP2 ansøgninger.
* Carlsberg: To Young Researcher, tre monografi, én infrastruktur og to post doc ansøgninger indsendt.
* Seks Marie Curie ansøgninger indsendt, heraf er to genansøgninger.
* En ét-årig post doc ansøgning til S.C. Van fonden, som vil blive fulgt op af en Data+ ansøgning senere på efteråret.
* Én ansøgning til Novo Nordisk Foundation opslag *Pathways to Youth Empowerment and Self-Reliance*.
  1. *Bevillinger*
* Velux Kernegruppeprogrammet gav bevilling til Trine Brox. Desuden er Andreas Bandak co-PI i et bevilget projekt på RUC.
* Novo Nordisk Foundation bevilling til Andreas Bandak. To post docs ansættes på projektet.
* Bevilling til ét-årig post doc fra S.C. Van fonden.
* FP1 bevilling til Frank Sejersen DFF tematisk ansøgning inden for Grøn omstilling. En ph.d. studerende ansættes.
  1. *Information fra medlemmer*
* *Forslag til emne til næste møde fra JD: forskeres samarbejde med vanskelige/ krænkende stater*.

1. **Evt.**

Intet at bemærke.

Mødet slut kl. 11:05